text: সমাঙ্গদেহী উদ্ভিদ বা থ্যালোফাইট (থ্যালোফাইটা অথবা থ্যালোবিওন্টা) হল পলিফাইলেটিক শ্রেণীভুক্ত (পলিফাইলেটিক অর্থাৎ এমন কোনও জীবসমষ্টি যারা একই গোষ্ঠ‌ীভুক্ত হলেও তাদের পূর্বপুরুষ এক নয়।) অ-গতিশীল জীব যাদের ঐতিহ্যগতভাবে থ্যালয়েড উদ্ভিদ, নিম্নশ্রেনির উদ্ভিদ অথবা অপেক্ষাকৃত সরল উদ্ভিদ -এইসকল নামেও অভিহিত করা হয়। এরা উদ্ভিদ রাজ্যের অবহেলিত অংশ হিসাবে পরিচিত যার মধ্যে ছত্রাক, শৈবাল ও অন্যান্য জলজ উদ্ভিদ এবং কিছু কিছু ব্রায়োফাইটা জাতীয় উদ্ভিদ ও ব্যাকটেরিয়াও অন্তর্ভুক্ত থাকে। সমাঙ্গদেহী উদ্ভিদের প্রজনন প্রক্রিয়াটি গুপ্ত, তাই একে ফ্যানেরোগামের বদলে ফার্ন জাতীয় উদ্ভিদের ন্যায় ক্রিপ্টোগ্যাম শ্রেণীভুক্ত করা হয়। সমাঙ্গদেহী জাতীয় উদ্ভিদের শারীরিক বৈশিষ্ট‌্য লক্ষ্য করলে দেখা যায় যে , এদের শরীরের প্রতিটি অংশ প্রায় একই রকমের অর্থাৎ ক্রোমোফাইট জাতীয় উদ্ভিদে যেমন মূল বা শিকড় অংশ এবং কান্ড অংশ আলাদাভাবে চিহ্নিত করা যায় সেরকম থ্যালোফাইট বা সমাঙ্গদেহী উদ্ভিদে মূল ও কান্ড অংশ আলাদাভাবে চিহ্নিত করা সম্ভব হয়না। সামুদ্রিক বাস্তুতন্ত্রে বিভিন্ন প্রজাতির থ্যালোফাইট উদ্ভিদ গুরুত্বপূর্ণ অবদান রাখে।
  
  সংজ্ঞা
  সমাঙ্গদেহী উদ্ভিদের বিবিধ সংজ্ঞা বর্তমান। সরল সংজ্ঞা অনুযায়ী, যে সকল উদ্ভিদের শারিরীক বৈশিষ্ট‌্যকে মূল, কাণ্ড ও পাতায় বিভক্ত করা যায়না তারাই সমাঙ্গদেহী উদ্ভিদ। আরও গভীর পর্যালোচনার মাধ্যমে বলা যায় যে, সমাঙ্গদেহী উদ্ভিদ বা থ্যালোফাইট (থ্যালোফাইটা অথবা থ্যালোবিওন্টা) হল পলিফাইলেটিক শ্রেণীভুক্ত (পলিফাইলেটিক অর্থাৎ এমন কোনও জীবসমষ্টি যারা একই গোষ্ঠ‌ীভুক্ত হলেও তাদের পূর্বপুরুষ এক নয়।) অ-গতিশীল জীব, যাদের ঐতিহ্যগতভাবে থ্যালয়েড উদ্ভিদ, নিম্নশ্রেনির উদ্ভিদ অথবা অপেক্ষাকৃত সরল উদ্ভিদ -এইসকল নামেও অভিহিত করা হয়। ১৯ শতকের প্রখ্যাত উদ্ভিদবিদ স্টেফান এন্ডলিশার ১৮৩৬ সালে একে এম্ব্রায়োফাইটার সমতুল্য হিসাবে বিবেচনা করেছিলেন।Lindley (1846), page 46 থ্যালোফাইটার এই সংজ্ঞা স্বল্প সংজ্ঞায়িত গোষ্ঠী প্রোটোফিয়ার 
  প্রায় সমতুল্য।
  
  লিন্ডলে পদ্ধতি(১৮৩০-১৮৩৯) অনুযায়ী এন্ডলিশারের সংজ্ঞায়িত ক্রোমোফাইট'' দুটি ভাগে বিভক্ত ছিল, থ্যালজেন(যার মধ্যে ব্রায়োফাইটাও অন্তর্ভুক্ত) এবং ক্রোমোজেন (শিকড়বিহীন অপুস্পক উদ্ভিদ); এছারাও আরও অতিরিক্ত ছয়টি শ্রেণী এর অন্তর্ভুক্ত ছিল। ক্রোমোজেন ছিল এন্ডলিশার সংজ্ঞায়িত ক্রোমোফাইটের তুলনায় অপেক্ষাকৃত ক্ষুদ্র শ্রেণীকরণ। এন্ডলিশারের সংজ্ঞায়িত ক্রোমোফাইটের অন্তর্গত ছিল ফার্ন ও ইকুইসটোপসিডা এবং লাইকোপোডিওফাইটস নামে পরিচিত উদ্ভিজ্জ শ্রেণিও এর অন্তর্গত ছিল।
  
  অপর একটি সংজ্ঞা অনুযায়ী, থ্যালোফাইটা হল উদ্ভিদ রাজ্যের একটি বিভাগ যার মধ্যে অন্তর্গত, উদ্ভিদ দেহের সাধারণ বৈশিষ্ট‌্যসহ আদিম উদ্ভিদসমূহ। এই উদ্ভিদ গোষ্ঠীর অন্তর্গত হল শৈবাল, ছত্রাক ও অন্যান্য জলজ উদ্ভিদ।
  
  প্রথম চিহ্নিত দশটি ফাইলা থ্যালোফাইট বা সমাঙ্গদেহী উদ্ভিদ হিসাবে পরিচিত। এরা সাধারণত মূল, কান্ড, পাতা ও উদ্ভিদের অন্যান্য সাধারণ বৈশিষ্ট‌্য বিহীন সরল উদ্ভিদ। এরা নন-এম্ব্রোফাইটা নামেও পরিচিত। এই উদ্ভিদগুলি মূলত জলে জন্ম নেয়।
  
  শাখা
  থ্যালফাইটা বা সমাঙ্গদেহী উদ্ভিদ দুটি শাখায় বিভক্ত,
  
  প্রথম শ্রেনিবিভাগটির নাম হল, মাইক্সোথেলোফাইটা বা মাইক্সোমাইসেটস। এরা প্রোটিস্টা জীব রাজ্যের অন্তর্গত ছত্রাক জাতীয় প্রাণী। এরা সাধারণত আঠালো পদার্থের মত হয়। এদের মধ্যে প্রোটোজোয়া (এক-কোষযুক্ত অণুজীব) এবং ছত্রাক উভয়ের বৈশিষ্ট্য বর্তমান থাকে। এরা সাধারণত মৃত পচনশীল উদ্ভিদের গায়ে বেড়ে ওঠে।
  
  দ্বিতীয় শ্রেণীবিন্যাসটি ইউথালোফাইটা নামে পরিচিত যার অন্তর্ভুক্ত ব্যাকটেরিয়া, ছত্রাক এবং শৈবাল। ইউথালোফাইটা শব্দটি মূলত অ্যাডল্ফ এঞ্জলার দ্বারা প্রথম ব্যবহৃত হয়েছিল।
  
  তথ্যসূত্র
  
  বিষয়শ্রেণী:ক্রিপ্টোগ্যাম
title: সমাঙ্গদেহী উদ্ভিদ